Opšti uslovi korišćenja usluga Infomedia d.o.o. Banja Luka

I OSNOVNE ODREDBE

Član 1.

Ovim opštim uslovima o korišćenju usluga (u daljem tekstu: Opšti uslovi) na jedinstven način utvrđuju se uslovi pod kojima Infomedia d.o.o. Banja Luka (u daljem tekstu: Infomedia ) pruža usluge korisniku i utvrđuje postupak za ostvarivanje međusobnih prava i obaveza Infomedia i korisnika usluga (u daljem tekstu: Korisnik).

Opšti uslovi su obavezujući za Infomedia i sve Korisnike i primjenjuju se na sve njihove međusobne ugovorne odnose, izuzev ako ugovorom Infomedia i Korisnik ne dogovore drugačije.

II ZASNIVANJE KORISNIČKOG ODNOSA

Član 2.

Korisnik usluga Infomedia može postati svako zainteresovano punoletno i poslovno sposobno, domaće ili strano, fizičko ili pravno lice odnosno preduzetnik.

Zahtev za zasnivanje korisničkog odnosa podnosi se u pisanom obliku od strane Korisnika ili lica koje on ovlasti, putem formulara na Web sajtu **registracijadomena.ba** ili putem elektronske pošte.

Prilikom popunjavanja zahteva za zasnivanje korisničkog odnosa Korisnik navodi osnovne podatke o sebi, podatke za administrativni kontakt, kontakt za plaćanje, kao i specifikaciju usluga Infomedia za čije je korišćenje zainteresovan.

Korisnik se obavezuje da u slučaju promjene imena, statusa, načina organizovanja i drugih promjena značajnih za identifikaciju, o istom bez odlaganja obavjesti Infomediju .

Podnošenjem zahteva za zasnivanje korisničkog odnosa Korisnik potvrđuje da je upoznat sa odredbama ovih Opštih uslova i da je u potpunosti saglasan sa njima.

III POČETAK I TRAJANJE KORISNIČKOG ODNOSA

Član 3.

Stupanje u korisnički odnos smatra se zaključenim i stupa na snagu momentom davanja saglasnoti na odredbe ovih Opšte uslova.

Član 4.

Korisnički odnos između Korisnika i Infomedia po pravilu se zaključuje na neodređeno vreme.

IV PRENOS PRAVA KORIŠĆENJA USLUGA

Član 5.

Pravo na korišćenje usluga INFOMEDIA koje Korisnik stekne u skladu sa ovim Opštim uslovima ne može se prenijeti na treće lice bez prethodne saglasnosti INFOMEDIA u pisanom obliku.

V CIJENE USLUGA

Član 6.

INFOMEDIA samostalno utvrđuje cijene i druge komercijalne uslove za pružanje usluga, u skladu sa svojom poslovnom politikom.

Cijene i drugi komercijalni uslovi pružanja usluga dostupni su Korisniku u svakom trenutku putem Web sajta registracijadomena.ba .

INFOMEDIA zadržava pravo na izmjenu cijena i drugih komercijalnih uslova pružanja usluga, o čemu unaprijed i na pogodan način obavještava Korisnika.

VI PLAĆANJA

Član 7.

Predračune i račune za pružene usluge INFOMEDIA dostavlja Korisniku putem elektronske pošte, nakon prijema zahtjeva za zasnivanje korisničkog odnosa, naručivanja dodatnih usluga, kao i periodično tokom trajanja korisničkog odnosa.

Predračuni i računi sadrže, između ostalog, obračunati iznos za korišćenje usluga INFOMEDIA i obaveze po osnovu javnih prihoda (porezi, takse i dugo), kao i informacije o načinu i roku plaćanja.

Član 8.

Prilikom plaćanja usluga korišćenjem platnih kartica MasterCard i Visa, Korisnik plaća obračunati iznos traženih usluga, plus troškove transakcije (bankarska provizija).

Član 9.

Predračuni i računi šalju se Korisniku po pravilu elektronskim putem. Dostavu računa u štampanom obliku INFOMEDIA vrši putem obične pošte, na poseban zahtjev Korisnika, za šta može Korisniku naplatiti realne troškove poštanskih usluga.

Član 10.

INFOMEDIA nije odgovoran u slučaju da Korisnik blagovremeno ne primi predračun ili račun (recimo, usljed kvara na računarskoj mreži Korisnika ili propusta u radu poštanske službe).

Korisnik je dužan da odmah po isteku uobičajenog roka za prijem predračuna ili računa obavesti INFOMEDIA o izostanku i zatraži slanje duplikata.

Član 11.

U slučaju da korisnik blagovremeno ne izvrši uplatu naknade za usluge, dužan je da plati INFOMEDIA zakonom propisanu zateznu kamatu.

VII REKLAMACIJE

Član 12.

Ukoliko Korisnik smatra da obračun usluga nije pravilno izvršen može podnijeti INFOMEDIA reklamaciju u pisanom obliku, putem elektronske pošte ili faksa, u roku od 24 časa od prijema predračuna ili računa, s tim što je dužan da uplati iznos koji reklamacijom nije osporen.

Korisnik može podnijeti zahtjev za reklamaciju na isti način ukoliko je došlo do greške u izboru usluga ili postoji drugi razlog zbog koga Korisnik nije u mogućnosti da koristi uslugu, pod uslovom da Korisnik već nije započeo korišćenje usluga.

Reklamacija mora da sadrži precizan opis nepravilnosti u obračunu ili drugog razloga za reklamaciju i mora biti potpisana i ovjerena od strane Korisnika ili lica koje je ovlašćeno za zastupanje Korisnika.

Ukoliko je plaćanje obavljeno korišćenjem platnih kartica MasterCard i Visa, Korisnik u zahtevu za reklamaciju obavezno navodi i podatke iz potvrde o uspješno obavljenom plaćanju (ID transakcije, kôd odobrenja i broj predračuna).

INFOMEDIA je dužan da u roku od 7 dana po prijemu reklamacije obavjesti Korisnika o tome da li je reklamacija usvojena.

INFOMEDIA neće uvažiti reklamacije koje su nejasne, nepotpune i podnete neblagovremeno, kao ni reklamacije koje nisu podnijete od strane Korisnika ili lica ovlašćenog za zastupanje Korisnika.

U slučaju usvajanja reklamacije za nepravilno obračunate usluge, INFOMEDIA će Korisniku izdati novi predračun ili račun sa naznačenim rokom uplate, umanjen za uplaćeni iznos koji reklamacijom nije osporen.

U slučaju usvajanja reklamacije za pogrešno izabrane usluge, INFOMEDIA će Korisniku izdati predračun ili račun ispravljen u skladu sa zahtevima korisnika, umanjen za uplaćeni iznos ili obaviti povraćaj uplaćenog viška.

U slučaju usvajanja reklamacije za usluge koje korisnik nije u mogućnosti da koristi, INFOMEDIA će obaviti povraćaj kompletnog uplaćenog iznosa Korisniku.

IX KORIŠĆENJE USLUGA

Član 13.

INFOMEDIA se obavezuje da Korisniku obezbjedi korišćenje standardnih servisa, u okviru svojih tehničkih mogućnosti, s tim što zadržava pravo da zbog radova na mreži ili drugih potreba održavanja privremeno obustavi pružanje usluga, djelimično ili u cjelosti, sve dok za tim postoji opravdana potreba.

Član 14.

INFOMEDIA se obavezuje da će na prikladan način informisati Korisnika o relevantnoj domaćoj i međunarodnoj zakonskoj regulativi iz oblasti Interneta, te opšteprihvaćenim preporukama i kodeksima koji se odnose na dozvoljeno i prihvatljivo korišćenje Internet servisa.

Korisnik se obavezuje da će servise koristiti u skladu sa regulativom, preporukama i kodeksima iz prethodnog stava.

Član 15.

INFOMEDIA se obavezuje da garantuje tajnost ličnih podataka vezanih za korišćenje usluga, te slobodu i tajnost komunikacije Korisnika na Internetu, u skladu sa važećim propisima. INFOMEDIA se neće smatrati odgovornim za povredu prava na privatnost i sigurnost Korisnika koju putem Interneta izvrše treća lica.

Član 16.

Korisnik se obavezuje da u okviru sopstvene računarske mreže koja je povezana na Internet osigura bezbjednost, integritet podataka i prava pristupa resursima.

X PRIVREMENA I TRAJNA SUSPENZIJA PRUŽANJA USLUGA

Član 17.

U slučaju da Korisnik blagovremeno ne izvrši uplatu naknade za korišćenje usluga, INFOMEDIA zadržava pravo da mu bez prethodnog obavještenja privremeno suspenduje pružanje usluga u trajanju do trideset dana.

Ukoliko Korisnik tokom perioda suspenzije izvrši uplatu, INFOMEDIA će mu omogućiti ponovno korišćenje usluga uz naplatu posebne naknade po cjenovniku INFOMEDIA .

U slučaju da Korisnik do isteka perioda suspenzije ne izvrši uplatu, INFOMEDIA će Korisniku trajno suspendovati pružanje usluga, raskinuti korisnički odnos i pokrenuti postupak za nadoknadu štete.

Član 18.

INFOMEDIA može privremeno suspendovati pružanje usluga na zahtev Korisnika upućen u pisanom obliku, zbog dužeg odsustva ili drugih opravdanih razloga.

Član 19.

INFOMEDIA može privremeno suspendovati pružanje usluga Korisniku ukoliko postoji osnovana sumnja da postoji bilo kakva nedopuštena ili prevarna radnja koja može nanijeti štetu INFOMEDIA , Korisniku ili trećem licu.

INFOMEDIA je dužan da odmah po nastupanju slučaja iz prethodnog stava obavesti Korisnika o suspenziji pružanja usluga i razloga zbog kojih je do toga došlo.

Suspenzija pružanja usluga u slučaju iz stava 1. ovog člana ne može trajati duže od deset dana.

Ukoliko nakon upozorenja Korisnik nastavi sa nedozvoljenim ponašanjem, INFOMEDIA ima pravo da mu trajno suspenduje pružanje Internet usluga, raskine korisnički odnos i pokrene postupak za naknadu štete.

Član 20.

INFOMEDIA može privremeno suspendovati pružanje usluga Korisniku radi otklanjanja tehničkih kvarova ili obavljanja drugih neophodnih radova na svojoj infrastrukturi.

INFOMEDIA će blagovremeno obavestiti Korisnika o terminima isključenja radi planiranih radova na infrastrukturi.

XI ODGOVORNOST I OGRANIČENJA

Član 21.

Korisnik u potpunosti odgovara za svoje postupke prilikom korišćenja Interneta, sadržaj svoje komunikacije sa trećim licima i sadržaje koje učini javno dostupnim na Internetu.

Član 22.

INFOMEDIA ne odgovara za štetu koju Korisnik ili treće lice pretrpi usljed:

• Smanjenog propusnog opsega, otežanog prenosa ili povremenih privremenih prekida u pružanju usluga, koji su uzrokovani interferencijom, atmosferskim prilikama, fizičkim preprekama i uopšte razlozima koji uzrokuju varijabilnost kojoj je podložna tehnologija žičnog ili bežičnog povezivanja;

• Zagušenja, kašnjenja ili grešaka u funkcionisanju djelova Interneta na koje INFOMEDIA objektivno ne može da utiče;

• Neovlašćenog korišćenja Internet usluga sa strane Korisnika;

• Vršenja svih vrsta finansijskih i ostalih poslovnih transakcija od strane Korisnika na Internetu;

• Privremene ili trajne suspenzije pružanja Internet usluga propisanih odredbama ovih Opštih uslova;

• Korišćenja opreme za čiju upotrebu Korisnik nije dobio saglasnost INFOMEDIA ;

• Preseljenja Korisnika na drugu lokaciju sa koje nije moguć pristup uslugama INFOMEDIA ;

• Dejstva više sile ili drugih uzroka koji su van kontrole INFOMEDIA ;

• Trajnog prestanka obavljanja djelatnosti pružanja Internet usluga INFOMEDIA .

XII PRESTANAK KORISNIČKOG ODNOSA

Član 23.

Korisnički odnos između INFOMEDIA i Korisnika može prestati na osnovu jednostranog pismenog otkaza svake strane uz poštovanje otkaznog roka od 30 dana.

INFOMEDIA može jednostrano i bez otkaznog roka raskinuti odnos sa Korisnikom u sledećim slučajevima:

• Ako Korisnik ne izmiri svoja dugovanja do isteka perioda privremene suspenzije iz člana 17. ovih Opštih uslova;

• Ako Korisnik po isteku dva meseca od dana privremene suspenzije pružanja usluga po sopstvenom zahtevu (član 18.) ne zatraži u roku od narednih pet dana ponovno aktiviranje usluga;

• Ako Korisnik nastavi sa nedozvoljenim ponašanjem nakon privremene suspenzije i upozorenja INFOMEDIA (član 19.);

• Ako Korisnik, po bilo kom osnovu, izgubi pravo korišćenja pristupne infrastrukture koja nije u vlasništvu INFOMEDIA , a koju Korisnik upotrebljava za korišćenje usluga INFOMEDIA ;

• Ako dođe do pokretanja stečajnog, likvidacionog ili drugog postupka koji može dovesti do prestanka postojanja Korisnika;

• Ako INFOMEDIA donese poslovnu odluku da prestane sa pružanjem Internet usluga ili izgubi odobrenje propisano zakonom za obavljanje svoje delatnosti.

Korisnik može jednostrano raskinuti korisnički odnos sa INFOMEDIA ukoliko nije saglasan sa promenama ovih Opštih uslova. Zahtev za raskidanje korisničkog odnosa po ovom osnovu Korisnik je dužan da dostavi INFOMEDIA u roku od osam dana od dana prijema obaveštenja o promjeni Opštih uslova iz člana 28.

Korisnik je dužan da u slučaju prestanka korisničkog odnosa po bilo kom osnovu odmah, a najkasnije do isteka otkaznog roka, izmiri sva dugovanja prema INFOMEDIA nastala po osnovu pruženih usluga.

XIII POVERLJIVOST PODATAKA

Član 24.

Ugovorne strane su saglasne da sve pribavljene podatke koje je druga ugovorna strana označila kao poverljive, u vezi sa zaključivanjem ili realizacijom korisničkog odnosa, čuvaju kao povjerljive tokom trajanja korisničkog odnosa, kao i u roku od dve godine nakon njegovog prestanka.

Član 25.

INFOMEDIA prikuplja podatke o Korisniku potrebne za zasnivanje korisničkog odnosa, pružanje kvalitetne usluge i obezbeđivanje pravovremenog informisanja, u skladu sa dobrim poslovnim običajima.

INFOMEDIA neće upotrebljavati lične podatke Korisnika u marketinške ili bilo koje druge svrhe, bez saglasnosti Korisnika.

XIV RJEŠAVANJE SPOROVA

Član 26.

Korisnik i INFOMEDIA su saglasni da se odredbe ovih Opštih uslova imaju tumačiti na način koji doprinosi izvršenju ugovornih obaveza na obostranu korist.

Član 27.

Korisnik i INFOMEDIA su saglasni da sve eventualne nesporazume koji nastanu tokom trajanja korisničkog odnosa rešavaju prijateljskim pregovorima i mirnim putem. U slučaju nemogućnosti rješavanja međusobnih sporova mirnim putem, Korisnik i INFOMEDIA saglasno priznaju nadležnost Osnovnog suda u Banjaluci.

XV IZMJENE OPŠTIH USLOVA

Član 28.

INFOMEDIA zadržava pravo da vrši izmjene i dopune ovih Opštih uslova u skladu sa izmjenjenim uslovima poslovanja i u skladu sa svojom poslovnom politikom.

INFOMEDIA se obavezuje da Korisnika na pogodan način obavesti o izmjenama ovih Opštih uslova, pre stupanja izmjena na snagu.

XVI VAŽNOST OPŠTIH USLOVA

Član 29.

Ovi Opšti uslovi stupaju na snagu i primjenjivaće se od 01.06.2016. godine.